Iran - jedan od Obaminih glavnih vanjskopolitičkih izazova
Za vrijeme duge izborne kampanje, tadašnji kandidat Obama opetovano je branio svoju spremnost na otvoreni dijalog s Iranom.  No, put k 
Hoće li otapanje 30-godišnjeg zamrznutog odnosa između Sjedinjenih Država i Irana doći za vrijeme Obamine administracije? Mnogi analitičari vjeruju da hoće. Razgovori među stručnjacima za vanjsku politiku o nekoj vrsti dijaloga sa Iranom pojačali su se s izborom Baracka Obame za sljedećeg američkog predsjednika. Mnogi analitičari vjeruju da put k američko-iranskom zbližavanju vodi preko Bagdada. Brian Fishman direktor je istraživačkog odjela Centra za borbu protiv terorizma pri američkoj vojnoj akademiji West Point, i ko-autor novog stručnog rada o iranskoj strategiji u Iraku. On kaže da bi zajednički interes za zbivanja u Iraku mogao otvoriti vrata početku otapanja odnosa Sjedinjenih Država i Irana. No, postoji i dosta prostora za suradnju, budući da Iran želi stabilan Irak, a to želimo i mi i Iračani. A to je, u suštini, mjesto s kojeg možemo početi. U svakom slučaju, to nije kraj, i postoje mnoge prepreke. No, to je početak za potencijalno produktivan odnos ovih dviju zemalja. Već je nekoliko krugova razgovora održano izmedju američkih i iračkih dužnosnika. No, raniji razgovori postigli su malo konkretnih rezultata, djelomično i zbog neslaganja oko iranske potpore iračkim šijitskim militantnima. Razgovori s Iranom nisu široko prihvaćena politika. Iranski navodni razvoj nuklearnog oružja – što iranski dužnosnici negiraju - glavni je kamen spoticanja. Uz to, iranska potpora grupama kao što su Hezbollah u Libanonu i šijitske paravojne postrojbe i Iraku, te prijetnja predsjednika Mahmouda Ahmadinedžada da će uništiti Izrael takodjer pojačavaju negativni odnos prema Iranu. Izraelska ministrica vanjskih poslova Tzipi Livni, nakon američkih je izbora izjavila da bi razgovori s Iranom bili poruka slabosti. Bivši CIA-in djelatnik na terenu Gary Berntsen, koji je bio koordinator kampanje republikanskog predsjedničkog kandidata Johna Mccaina u saveznoj državi New York, kaže da bi razgovori s Iranom bili besmisleni. No, jedan drugi bivši djelatnik CIA-e, Bob Bear, ne slaže se. Brian Fishman kaže da se Iran razvio u naciju koja je jednako motivirana svojim nacionalnim interesima koliko i revolucionarnom ideologijom. U svom stručnom radu, Fishman predlaže da Sjedinjene Države odvoje Iračko pitanje od ostalih spornih pitanja glede iranskog ponašanja ili politike, kao što je njihov nuklearni program. Glede nuklearnog pitanja, Bob Bear tvrdi da se Iran može nagovoriti da odustane od svojih nuklearnih ambicija. Bear predlaže da se otvore tajni razgovori s Iranom kroz neformalne puteve o pitanjima o kojima bi se razgovaralo. Nakon toga, dodaje on, Obamina administracija bi trebala poslati tajnog diplomatskog predstavnika u Iran. Analitičari upozoravaju da se ne očekuje previše, budući da se radi o 30 godina uzajamnog nepovjerenja i neprijateljstva koje treba prevazići. I kao i obično, Iran šalje dvosmislene signale. Predsjednik Ahmadinedžad poslao je nadolazećem predsjedniku Obami pismo u kom mu čestita na izboru, što je prvo takvo pismo jednom američkom predsjedniku od Iranske revolucije 1979 godine. Samo tjedan dana kasnije, Iran je testirao raketu za koju se vjeruje da ima dovoljan domet da bi mogla pogoditi Izrael.